**Subsidētās elektroenerģijas nodokļa likums**

1. **pants. Likumā lietotie termini**

Likumā lietotie termini atbilst likumā „Par nodokļiem un nodevām”, Elektroenerģijas tirgus likumā, Enerģētikas likumā un likumā „Par sabiedrisko pakalpojumu regulatoriem”, ja šajā likumā nav noteikts citādi.

1. **pants. Likuma darbības joma**

Šis likums nosaka kārtību, kādā ienākumus no obligātā iepirkuma ietvaros pārdotās elektroenerģijas un no saņemtās garantētās maksas par koģenerācijas stacijā vai elektrostacijā uzstādīto elektrisko jaudu, kā arī no pārdotās elektroenerģijas, kas pārdota saskaņā ar laika posmā no 1998. gada 6. oktobra līdz 2005. gada 7. jūnijam spēkā esošā Enerģētikas likuma 40. pantu, apliek ar subsidētās enerģijas nodokli, kā arī subsidētās elektroenerģijas ražotāju reģistra izveidošanas un uzturēšanas kārtību.

1. **pants. Nodokļa objekts**

Ar nodokli apliekami šādi ienākumi (turpmāk – apliekamie ienākumi):

1. no obligātā iepirkuma ietvaros pārdotās elektroenerģijas;
2. no saņemtās garantētās maksas par koģenerācijas stacijā vai elektrostacijā uzstādīto elektrisko jaudu;
3. no pārdotās elektroenerģijas, kas tiek pārdota publiskajam tirgotājam (licencētam elektroenerģijas pārvades vai sadales uzņēmumam) saskaņā ar Enerģētikas likuma 40. panta redakcijām, kas bija spēkā no 1998. gada 6. oktobra līdz 2005. gada 7. jūnijam, un attiecīgo Ministru kabineta noteikto kārtību.
4. **pants. Nodokļa maksātāji**

Nodokļa maksātāji ir elektroenerģijas ražotāji:

1. kuriem obligātā iepirkuma ietvaros ir tiesības pārdot elektroenerģiju;
2. kuriem ir tiesības saņemt garantēto maksu par koģenerācijas stacijā vai elektrostacijā uzstādītu elektrisko jaudu;
3. kuru tiesības pārdot elektroenerģiju izriet no laika posmā no 1998. gada 6. oktobra līdz 2005. gada 7. jūnijam spēkā esošā Enerģētikas likuma 40. panta.
4. **pants. Nodokļa likme**

(1) Nodokļa likmi 15 procentu apmērā piemēro apliekamiem ienākumiem:

1. no obligātā iepirkuma ietvaros pārdotās elektroenerģijas, kuras ražošanā izmantoti fosilie energoresursi;
2. no garantētās maksas par uzstādīto elektrisko jaudu koģenerācijas iekārtām, kurās tiek izmantoti fosilie energoresursi.

(2) Nodokļa likmi 10 procentu apmērā piemēro apliekamiem ienākumiem:

1. no obligātā iepirkuma ietvaros pārdotās elektroenerģijas, kuras ražošanā tiek izmantoti atjaunojamie energoresursi (turpmāk – AER);
2. no garantētās maksas par uzstādīto jaudu elektroenerģijas ražošanas iekārtām, kuras ražošanā izmantoti AER;
3. no garantētās maksas par uzstādīto elektrisko jaudu koģenerācijas iekārtām, kurās tiek izmantoti AER.

(3) Nodokļa likmi 5 procentu apmērā piemēro apliekamiem ienākumiem par obligātā iepirkuma ietvaros pārdoto elektroenerģiju, kas saražota augstas efektivitātes koģenerācijas stacijās ar uzstādīto elektrisko jaudu, kas nepārsniedz 4 megavatus (MW), ja vismaz 70 procentus no koģenerācijas procesā iegūtās siltumenerģijas nodokļa maksātājs:

1. pārdod Sabiedrisko pakalpojumu regulēšanas komisijas (turpmāk – SPRK) licencētam siltumapgādes pārvades vai sadales komersantam, vai;
2. pārdod kā SPRK licencēts siltumapgādes pārvades vai sadales komersants.
3. **pants. Subsidētās elektroenerģijas ražotāju reģistrs**
4. Par enerģētiku atbildīgā Ekonomikas ministrija (turpmāk — ministrija) izveido un uztur subsidētās elektroenerģijas ražotāju reģistru (turpmāk — reģistrs), kurš ir publiski pieejams ministrijas tīmekļa vietnē.
5. Reģistrā tiek apkopota informācija par:
6. nodokļu maksātāju, tam izsniegtajiem lēmumiem par tiesību piešķiršanu pārdot elektrostacijā saražoto elektroenerģiju obligātā iepirkuma ietvaros vai saņemt garantētu maksu par elektrostacijā uzstādīto elektrisko jaudu un elektroenerģijas ražošanā izmantotajiem energoresursiem;
7. nodokļu maksātājam izsniegtajiem apliecinājumiem par taksācijas periodā izmaksātajiem apliekamajiem ienākumiem un ieturētā nodokļa summu;
8. nodokļu maksātāja saņemto ienākumu atbilstību šā likuma 5. panta noteiktajiem nosacījumiem un piemērojamo nodokļa likmi.
9. Reģistra informāciju ministrija atjauno katra mēneša pirmajā darbadienā vai vienas dienas laikā pēc tam, kad ir notikušas izmaiņas reģistrā ietvertajā informācijā.
10. Ja notikušas izmaiņas apstākļos, kas ietekmē nodokļu maksātāja atbilstību šā likuma 5. panta trešajā daļā noteiktajiem nosacījumiem (piemēram, nodokļu maksātājam vairs nav spēkā esošas siltumenerģijas tirgošanas licences) vai nodokļu maksātājam vairs nav spēkā esošas elektroenerģijas ražošanas licences, tad SPRK ne vēlāk kā divu dienu laikā par to informē ministriju.
11. Ja ministrijas izveidota kontroles grupa, kas pārbauda koģenerācijas stacijas un elektrostacijas konstatē, ka nodokļu maksātāja faktiskā situācija un tam piemērotā nodokļa likme neatbilst reģistrā ietvertajai informācijai, tad kontroles grupa ne vēlāk kā divu dienu laikā par to informē ministriju.
12. Nodokļu maksātājs nekavējoties (ne vēlāk kā vienas dienas laikā) rakstveidā sniedz informāciju ministrijai par jebkuru faktisko apstākļu neatbilstību reģistrā ietvertajai informācijai.
13. **pants. Nodokļa aprēķināšanas kārtība**

(1) Nodokļa taksācijas periods ir viens kalendāra mēnesis.

(2) Nodokļa maksātājs aprēķina nodokli, reizinot taksācijas periodā izmaksājamā apliekamā ienākuma summu ar attiecīgajam apliekamajam ienākumam piemērojamo nodokļa likmi.

(3) Publiskajam tirgotājam izrakstītajā rēķinā par apliekamajiem ienākumiem nodokļu maksātājam obligāti jānorāda:

1. un tā elektrostacijai piešķirtais numurs reģistrā;
2. apliekamā ienākuma summa;
3. attiecīgajam apliekamajam ienākumam piemērojamā nodokļa likme;
4. nodokļa summa.

(4) Ja nodokļa maksātājs saņem apliekamus ienākumus, kuriem piemērojamas atšķirīgas nodokļa likmes, tad nodokļa maksātājs nodrošina atsevišķu uzskaiti apliekamajiem ienākumiem ar dažādu piemērojamo nodokļa likmi. Nodokļa maksātājs publiskajam tirgotājam izrakstītajā rēķinā par apliekamajiem ienākumiem norāda šī panta trešajā daļā minēto informāciju atsevišķi par katru apliekamo ienākumu veidu, kuram piemērojama atšķirīga nodokļa likme.

(5) Nodokļa maksātājam, izrakstot rēķinu publiskajam tirgotājam, ir pienākums pārbaudīt reģistrā norādīto informāciju un nodrošināt rēķinā norādītās nodokļa likmes atbilstību reģistrā norādītajam.

(6) Publiskais tirgotājs, kurš nodokļa maksātājam taksācijas periodā izmaksā apliekamus ienākumus, pamatojoties uz nodokļu maksātāja izrakstītajā rēķinā norādīto informāciju un reģistrā pieejamo informāciju, pārbauda, vai nodokļu maksātājs ir pareizi aprēķinājis maksājamo nodokli.

(7) Ja nodokļu maksātāja izrakstītajā rēķinā norādītās nodokļa likmes atšķiras no reģistrā pieejamās informācijas, publiskais tirgotājs pārrēķina maksājamo nodokli, piemērojot reģistrā norādīto nodokļa likmi, un divu dienu laikā par to paziņo ministrijai un nodokļa maksātājam.

(8) Ja nodokļa maksātāja apliekamajiem ienākumiem vairs nav piemērojama šā likuma 5. panta pirmajā, otrajā vai, trešajā daļā minētā likme (piemēram, tiek grozīta nodokļu maksātājam izsniegtā elektroenerģijas ražošanas licence, tiek veiktas izmaiņas ministrijas izsniegtajā lēmumā par tiesību piešķiršanu pārdot elektrostacijā saražoto elektroenerģiju obligātā iepirkuma ietvaros vai lēmumā saņemt garantētu maksu par elektrostacijā uzstādīto elektrisko jaudu, nodokļu maksātāja saražotā elektroenerģija, par kuru tiek saņemts apliekamais ienākums, faktiski neatbilst šā likuma 5. panta pirmajā, otrajā vai trešajā daļā minētajiem nosacījumiem) un šāda informācija nav atspoguļota reģistrā, tad nodokļu maksātājs nekavējoties (ne vēlāk kā vienas dienas laikā) pēc šādu apstākļu iestāšanās un pirms rēķina izrakstīšanas par to rakstveidā paziņo ministrijai un publiskajam tirgotājam. Šādā gadījumā nodokļu maksātājs rēķinā norāda un publiskais tirgotājs piemēro nodokļa likmi, kas ir piemērojama apliekamajam ienākumam atbilstoši faktiskajai situācijai.

1. **pants.** **Nodokļa maksāšanas kārtība**

(1) Nodokļa ieturēšanu un pārskaitīšanu valsts budžetā veic publiskais tirgotājs, kurš nodokļa maksātājam taksācijas periodā izmaksā apliekamus ienākumus.

(2) Publiskais tirgotājs ietur nodokli ienākumu izmaksas brīdī un iemaksā nodokli valsts budžetā piecu dienu laikā pēc taksācijas perioda beigām.

1. **pants. Nodokļa administrēšana**

(1) Publiskais tirgotājs veic izmaksāto apliekamo ienākumu un ieturēto nodokļu summu uzskaiti un piecu dienu laikā pēc taksācijas perioda beigām iesniedz pārskatu (likuma pielikums) Valsts ieņēmumu dienestam elektroniskās deklarēšanās sistēmā. Ja nodokļu maksātājs to pieprasa, tad publiskais tirgotājs izsniedz nodokļu maksātājam apliecinājumu par taksācijas periodā izmaksātajiem apliekamajiem ienākumiem un ieturētā nodokļa summu.

(2) Ja publiskais tirgotājs konstatē, ka nodokļu maksātāja saņemtajam ienākumam ir piemērota nepareiza nodokļa likme vai ir ieturēts nepareiza nodokļa summa, publiskais tirgotājs par to trīs dienu laikā paziņo ministrijai un Valsts ieņēmumu dienestam.

(3) Ja ministrija konstatē (piemēram, pamatojoties uz informāciju, kas saņemta no kontroles grupas, nodokļu maksātāja vai publiskā tirgotāja), ka nodokļu maksātāja saņemtajam ienākumam ir piemērota nepareiza nodokļa likme vai ir ieturēta nepareiza nodokļa summa, tad ministrija mēneša laikā sagatavo un nosūta Valsts ieņēmumu dienestam atzinumu par piemērojamo nodokļa likmi un maksājamo nodokļa summu.

(4) Valsts ieņēmumu dienests, ņemot vērā ministrijas atzinumu, aprēķina papildus budžetā maksājamo nodokli vai attiecīgi atmaksā nodokļa maksātājam nepamatoti ieturētās nodokļa summas saskaņā ar likumu „Par nodokļiem un nodevām” un likumu „Par Valsts ieņēmumu dienestu”.

1. **pants. Atbildība par šā likuma pārkāpumiem**

(1) Ja Valsts ieņēmumu dienests aprēķina papildus budžetā maksājamo nodokli, tad papildus aprēķinātajām summām piemērojama nokavējuma nauda un soda nauda saskaņā ar likumu „Par nodokļiem un nodevām”.

(2) Ja nodokļu maksātājs noteiktajā termiņā neiesniedz likuma 6. panta sestajā daļā vai 7. panta astotajā daļā minēto informāciju, tad nodokļu maksātājs ir atbildīgs saskaņā ar Latvijas Administratīvo pārkāpumu kodeksu un Krimināllikumu.

**Pārejas noteikumi**

1. Nodokli piemēro apliekamiem ienākumiem, kas gūti no 2014. gada 1. janvāra.
2. Piemērojot likuma 9. panta pirmo daļu, publiskais tirgotājs pārskatus Valsts ieņēmumu dienestam iesniedz papīra formā par taksācijas periodiem līdz 2014. gada 30. jūnijam.

Likums stājas spēkā 2014. gada 1. janvārī.

Iesniedzējs:

ekonomikas ministrs D.Pavļuts

Vīza:

valsts sekretārs J.Pūce

17.09.2013. 08:57

1310

R.Šņuka

67013234,

K.Piģēns,

67013133